Il-Kunsill illum adotta miri vinkolanti għall- vetturi b'livell ta' emissjonijiet baxxi jew żero fl-akkwist pubbliku f'kull stat membru. Ir-regoli l-ġodda ser iżidu ċ-ċertezza tas-suq, jistimulaw l-innovazzjoni u jippromwovu l-kompetittività globali tal-industrija Ewropea. Il-vetturi nodfa ser ikollhom rwol ewlieni fit-tnaqqis tal-emissjonijiet tal-gassijiet b'effett ta' serra u fl-emissjonijiet tas-sustanzi li jniġġsu l-arja, u ser jgħinu lill-UE tissodisfa l-impenji tagħha tal-Ftehim ta' Pariġi. Il-kwistjonijiet huma importanti: l-arja ta' madwarna, it-tibdil fil-klima u l-kompetittività tal-industrija tagħna. Il-promozzjoni ta' vetturi nodfa fl-akkwist pubbliku hija waħda mill-ħafna inizjattivi ta' politika li għandhom jittrasformawna f'dak li nixtiequ nkunu: mexxejja globali fid-dekarbonizzazzjoni. Răzvan Cuc, Ministru għat-Trasport tar-Rumanija, President tal-Kunsill Ir-riforma tistabbilixxi minimi ta' akkwist fil-livell nazzjonali għal vetturi ħfief (karozzi u vannijiet) u vetturi tqal (trakkijiet u xarabanks) nodfa, b'metodu sempliċi għall-kalkolu tagħhom. Il-miżuri jinvolvu żewġ perijodi ta' referenza differenti, wieħed li jintemm fl- u l-ieħor fl- It-test jinkludi definizzjoni ġdida ta' "vettura nadifa". Id-definizzjoni ta' vettura ħafifa nadifa hija bbażata fuq l-istandards tal-emissjonijiet tas-CO2, b'livell limitu ta' emissjonijiet ta' CO2 ta' żero mill-2026 'il quddiem. Id-definizzjoni ta' vetturi nodfa tqal hija bbażata fuq l-użu ta' fjuwils alternattivi. Barra minn hekk, hemm sottomiri għal xarabanks b'livell żero ta' emissjonijiet. Il-kamp ta' applikazzjoni tar-regoli huwa estiż f'termini tal-prattiki ta' akkwist koperti. Ir-regoli l-ġodda ser japplikaw ukoll għal firxa usa' ta' servizzi, inkluż is-servizzi tat-trasport pubbliku bit-triq, is-servizzi tal-passiġġieri bi skopijiet speċjali, il-ġbir tal-iskart, u s-servizzi tat-twassil tal-posta u l-pakketti. Ir-regoli preċedenti tal-UE dwar il-promozzjoni ta' vetturi nodfa fl-akkwist pubbliku jmorru lura għall-2009. Il-proċedura u l-passi li jmiss Intlaħaq ftehim proviżorju bejn il-presidenza Rumena u l-Parlament Ewropew fil-11 ta' Frar 2019. Il-Parlament Ewropew ivvota fit-18 ta' April 2019. Id-direttiva issa ser jiġi ppubblikata fil-Ġurnal Uffiċjali tal-UE. Ser tidħol fis-seħħ 20 jum wara l-pubblikazzjoni. L-istati membri mbagħad ser ikollhom sentejn żmien biex jadottaw id-dispożizzjonijiet nazzjonali. Huma għandhom jirrappurtaw lill-Kummissjoni dwar l-implimentazzjoni tar-regoli kull tliet snin, u l-ewwel rapport għandu jsir sat-18 ta' April 2026. Direttiva dwar il-promozzjoni ta' vetturi tat-trasport bit-triq nodfa u effiċjenti fl-użu tal-enerġija (test sħiħ) Ara l-paġna tal-laqgħa